Predsjedništvo Socijalističke Republike Bosne i Hercegovine

**Predsjedništvo Socijalističke Republike Bosne i Hercegovine** bio je naziv za kolektivnog šefa države u SR Bosni i Hercegovini od 1974. do 1992.

Iako je Bosna i Hercegovina postala Republika, još 1943, kao i ostale republike SFR Jugoslavije nije imala funkciju predsjednika Republike već je funkciju šefa države obavljao najprije predsjednik skupštine. Ustavom SR Bosne i Hercegovine iz 1974. formirano je Predsjedništvo SR Bosne i Hercegovine, po uzoru na Predsjedništvo SFRJ, formirano juna 1971.

Pod ovim nazivom postojalo je do 8. aprila 1992. kada je u skladu sa odlukom o preimenovanju Socijalističke Republike Bosne i Hercegovine u Republiku Bosnu i Hercegovinu, preimenovano u Predsjedništvo Republike Bosne i Hercegovine. Nakon potpisivanja Dejtonskog sporazuma, 13. oktobra 1996. formirano je današnje tročlano Predsjedništvo Bosne i Hercegovine.

Predsjedništvo SR Bosne i Hercegovine imalo je 9 članova (do 1990): 8 koje je birala Skupština i jednog po položaju (do 1989). Mandat članova Predsjedništva bilo je četiri godine, a mandat predsjednika prvobitno četiri, a od 1982. po jednu godinu. U periodu od 1974. do 1992. na čelu Predsjedništva nalazilo se devet predsjednika.

## Historija 
[mini|Zgrada [Predsjedništvo Bosne i Hercegovine|Predsjedništva Bosne i Hercegovine u Sarajevu.|253x253piksel]]
Prvo Predsjedništvo SR Bosne i Hercegovine konstituisano je 29. aprila 1974. izborom prvih osam članova Predsjedništva, koje je birala Skupština SR Bosne i Hercegovine. Pored izabranih članova, koji su birani na osnovu prijedloga Republičke konferencije Socijalističkog saveza radnog naroda Bosne i Hercegovine (SSRN), član Predsjedništva bio je po položaju — predsjednik Centralnog komiteta Saveza komunista Bosne i Hercegovine.

Mandat člana Predsjedništva bio je 4 godine i nije mogao biti biran više od dva puta, a mandat predsjednika prvobitno četiri, a od 1982. po jednu godinu. Predsjednika su birali članovi Predsjedništva, na osnovu prijedloga Kandidacione komisije Socijalističkog saveza radnog naroda BiH, a potvrđuje ga Skupština SR Bosne i Hercegovine.

Predsjedništvo Republike BiH je 8. aprila 1992. naslijedilo Predsjedništvo SR BiH, kada je na sjednici Predsjedništva donesena odluka o promjeni naziva Socijalistička Republika Bosna i Hercegovina u novo ime - Republika Bosna i Hercegovina.

## Spisak predsjednika Predsjedništva 
## Sazivi Predsjedništva 
### 1974 - 1978. 
### 1978 - 1982. 
### 1982 - 1986. 
### 1986 - 1990. 
Od 1989. Predsjedništvo je činilo 8 članova, jer je član po položaju bio isključen iz sastava.

### 1990 - 1992. 
Od ovog saziva, Predsjedništvo je činilo 7 članova: 2 Muslimana, 2 Hrvata, 2 Srbina i 1 Ostali.

## Napomene 
## Također pogledajte 
* Socijalistička Republika Bosna i Hercegovina
* Skupština Socijalističke Republike Bosne i Hercegovine
* Skupština Republike Bosne i Hercegovine
* Predsjedništvo Bosne i Hercegovine
* Predsjedništvo Republike Bosne i Hercegovine

## Reference 
*
Kategorija:Socijalistička Republika Bosna i Hercegovina
Kategorija:Politika SFRJ
Kategorija:Institucije Bosne i Hercegovine
Kategorija:Predsjedništvo Bosne i Hercegovine
Bosna i Hercegovina